Vectr Holdings, proprietarul World Class România, se extinde cu Befit
Vectr Holdings, grupul de investiții din spatele World Class România, își extinde prezența în piață prin lansarea Befit - un nou brand poziționat în segmentul accesibil al pieței de fitness din România, conform unui comunicat emis redacției. Dezvoltat special pentru nevoile consumatorului local, Befit își propune să ofere soluții de fitness accesibile, tehnologizate și ușor de utilizat, adresându-se unei populații tot mai interesate de un stil de viață activ și sănătos.